“Nuair a tionóladh an chéad cheann sin,” a deir Murchadh Moireasdan, ar Bainisteoir Poiblíochta a’ Mhòid é, “níor thuig na daoine chomh mór agus a bheadh a dtionscadal beag lá éigin. Níor mhair sé ach leath lae an bhliain sin agus ní raibh ach deich gcinn d’imeachtaí ar fáil don lucht féachana - rince, rásaí, amhránaíocht chórúil, fidléireacht agus araile. B’in an méid. Ach sa lá atá inniu ann, maireann sé naoi lá. Beidh suas le daichead imeacht ar siúl, gan trácht ar ‘Iomall a’ Mhòid’: spórt, taispeántais cheardaíochta Ghaelacha agus mar sin de - agus na seomraí lán go doras cuid mhaith.